Diari Oficial de la Generalitat Valenciana


Sumari del DOGV 9352, del 01-06-2022 (2022/4269)

Informació pública de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i ocupació de vies pecuàries, corresponents a una central fotovoltaica i la seua infraestructura d'evacuació, a situar en el terme municipal d'Elx. Expedient ATALFE/2020/81.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9352

Data del DOGV
:   01-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/4269


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i ocupació de vies pecuàries, corresponents a una central fotovoltaica i la seua infraestructura d'evacuació, a situar en el terme municipal d'Elx. Expedient ATALFE/2020/81. [2022/4269]  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
- la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció i d'ocupació de vies pecuàries, de la instal·lació elèctrica que s'indica:  
Peticionari: Fotovoltaica Jupiter, SL, NIF C47895240 i amb domicili social al carrer de Puente Alberca, 6, baix, 30734 Llorca (Múrcia)  
  
Tipus de central elèctrica: central fotovoltaica denominada «FV Jupiter», amb potència màxima total dels mòduls fotovoltaics (pic): 4.989,60 kWp, potència nominal dels inversors: 4.840 kW i capacitat d'accés concedida: 4.500 kW, incloses les seues infraestructures d'evacuació  
Emplaçament grups generadors: polígon 157 parcel·les 166, 168, 379, 9013; polígon 172, parcel·les 248 i 9004 del terme municipal d'Elx (Alacant)  
Emplaçament infraestructura d'evacuació: polígon 157 parcel·les 166, 9013, 9014; polígon 172 parcel·la 9001; 15437I26194494; polígon 163, parcel·les 9009, 9011, 9012, 9014, 9015, 9036, 9050, 9053, 9090; 97162S54197536 i polígon 159 parcel·la 124 del terme municipal d'Elx (Alacant)  
Òrgan competent per a autoritzar la instal·lació: Servei Territorial d'Indústria, Energia i Mines d'Alacant de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte 1. Denominació: «Projecte d'Instal·lació Solar Fotovoltaica «FV JUPITER» de 4,9896 Mwp - 4,84 Mwn (potència instal·lada) mitjançant Seguidor 1 Eix».  
- Projecte 2. Denominació: «Nou Centre de Seccionament per a Plantes Solars Fotovoltaiques Júpiter-Marroc. Terme Municipal d'Elx (Alacant)»  
- Projecte 3. Denominació: «Nova Línia Subterrània d'Alta Tensió 20 kV SC per a Evacuació d'Electricitat Procedent de Centre de Lliurament Júpiter-Marroc fins a ST Salades. Terme Municipal d'Elx (Alacant)»  
- Estudi d'impacte ambiental.  
- Estudi d'Integració Paisatgística.  
- Estudi hidrològic.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- Pec general de normes de seguretat en prevenció d'incendis forestals.  
- Documentació per a l'ocupació de vies pecuàries.  
- Separates dirigides a:  
· Conselleria de Política Territorial, Obres Públiques i Mobilitat. Direcció General de Política Territorial i Paisatge  
· Conselleria d'Agricultura, Desenvolupament Rural, Emergència Climàtica i Transició Ecològica  
· Comunidad General de Regantes Riegos de Levante IS  
· Confederació Hidrogràfica del Xúquer, OA  
· Ministeri de Transports, Mobilitat i Agenda Urbana  
· Mancomunitat dels Canals del Taibilla, OA  
· Aguas y Saneamiento de Elche, SA.  
· Sociedad Agraria de Transformación núm. 3.013. Grupo San Pascual  
· Fundació Cultural Miguel Hernández  
· Federació d'Esports de Muntanya i Escalada de la Comunitat Valenciana  
· Ajuntament d'Elx.  
Pressupost: 2.542.521,51 -  
Característiques principals:  
Instal·lació fotovoltaica: la central fotovoltaica denominada «FV Jupiter» de potència màxima total de mòduls fotovoltaics (pic) de 4.989,6 kWp està composta per un camp generador de 9.504 mòduls fotovoltaics de 525 Wp, muntats directament sobre seguidor monofila. Aquests mòduls fotovoltaics es connecten amb 2 estacions inversor+transformador que constaran de 2 inversors de 2.420 kW i 2 transformadors 0,66/20 kV de 2.500 kVA. Això suposa una potència nominal d'inversors de 4,84 MW (limitada a la capacitat d'accés concedida de 4,5 MW mitjançant un sistema de control extern (PPC)) Al seu torn, els inversors es connecten amb la part de baixa tensió dels transformadors per a elevar la tensió i cel·les de mitjana tensió fins a un centre de protecció i mesurament MT. D'aquest centre partirà la línia d'evacuació de 20 kV per a connectar amb un centre de lliurament comú amb una altra planta fotovoltaica de la zona, i d'ací partirà una infraestructura comuna d'evacuació fins a la subestació «ST Salades 20/220 kV».  
  
Línia elèctrica subterrània 20 kV de simple circuit, de 7.265 m de longitud i conductor HEPRZ1 12/20 kV 3x1x630 mm² Al, que parteix del centre de lliurament, comú amb una altra planta fotovoltaica de la zona, situat en la parcel·la 166 del polígon 157 del terme municipal d'Elx, fins a les barres de 20 kV de la subestació «ST Salades» de tensions 220/20 kV situada en la parcel·la 124 del polígon 159 del terme municipal d'Elx.  
El punt de connexió de la central amb la xarxa de distribució es realitzarà en les barres de 20 kV de la «ST Salades 220/20 kV», subjacent de la xarxa de transport Salades 220 kV.  
Finalitat: Generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
Les vies pecuàries sobre les quals se sol·licita l'ocupació temporal són les següents:  
- Assagador del Molí Nou  
- Assagador de Monfort a Santa Pola  
- Assagador dels Mollons de Bru  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Segons estableix l'article 33.1 del Decret llei 14/2020, de 7 d'agost, del Consell, els projectes amb una potència de generació menor o igual a 10MW tindran caràcter prioritari i es tramitaran pel procediment d'urgència d'acord amb la Llei 39/2015, del procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la llei esmentada.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment al Servei Territorial d'Indústria, Energia i Mines d'Alacant, situat al carrer de Churruca, 29, 03361 Alacant, així com dirigir a aquest servei territorial les al·legacions que es consideren oportunes en el termini de quinze (15) dies hàbils comptats a partir de l'endemà de la publicació d'aquest anunci, les quals es podran presentar per via telemàtica a través de la seu electrònica de la Generalitat, accedint al següent enllaç https://www.gva.es/va/inicio/procedimientos'id\_proc=15336&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 10 de maig de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.